cyanic-selkie/wikianc huggingface dataset:
Skara Brae
Neolitiese leefstyl
Die wonings bevat ’n aantal klipmeubelstukke insluitend kaste, laaikaste, sitplekke en houers. Elke woning kon betree word deur ’n lae deuropening wat ’n steenblad gehad het wat toegemaak kon word “deur ’n staaf wat in gate in die staanders geskuif kon word”. ’n Ingewikkelde dreineringstelsel is in die dorpie se ontwerp ingesluit en elke woning het ’n primitiewe toilet bevat. Sewe van die wonings het soortgelyke meubels met die beddens en laaikas in dieselfde plek in elke woning. Die laaikas staan teen die muur reg teenoor waar die ingang van die vertrek is en sou die eerste item wees wat iemand sou sien wat die vertrek sou binnegaan. Elke woning het ’n groter bed aan die regterkant van die deuropening en ’n kleiner bed aan die linkerkant. Lloyd Laing het opgemerk dat hierdie patroon verleen is van die Hibrediese gebruik tot die vroeë 20ste eeu en stel voor dat die man se bed die groter een was en dié van die vrou die kleiner een. Die ontdekking van krale en verfpotte in party van die kleiner beddens ondersteun moontlik hierdie interpretasie. Sentraal Asiese Joertwonings het ’n identiese interne ruimtelike geslagstoewysing, sentrale vuur en stoorkis teenoor die ingang. Bykomende ondersteuning kom van die feit dat die steenkiste links van die meeste deuropenings is wat die persoon wat die woning betree, dwing om na regs (die kant van die “man”) te draai. Vooraan elke bed is die stompe van steenpilare wat moontlik ’n pelsbedekking kon ophou; nog ’n skakel met onlangse Hibrediese styl.
Die agtste woning bevat geen stoorkis of laaikas nie maar is verdeel in klein afgeskorte vertrekkies. Toe hierdie woning opgegrawe is, is stukke steen, been en horing gevind. Dit is moontlik dat hierdie gebou gebruik is as ’n plek om eenvoudige gereedskap soos naalde van been of vuursteenbyle te maak. Die teenwoordigheid van hittebeskadigde vulkaniese klip en wat blyk ’n skoorsteen te wees, ondersteun hierdie interpretasie. Woning 8 is ook in ’n ander manier kenmerkend. Dit is ’n struktuur wat op sy eie staan en nie deur ’n “mishoop” omring is nie; daar is egter ’n “portaal” wat die ingang beskerm deur mure wat meer as 2 m dik is.
Sterkfontein
Uitgrawings
In die laat 1890's begin het kalksteenmynwerkers fossiele raakgesien het en dit tot wetenskaplike aandag gebring. Dit was eers in 1936 dat prof. Raymond Dart en dr. Robert Broom van die Transvaal Museum en sy kollegas van die Universiteit van die Witwatersrand gesamentlike uitgrawings begin het.
Skara Brae
Wêrelderfenisstatus
“Die Hart van Neolitiese Orkney” is in Desember 1999 as ’n Wêrelderfenisgebied geïnskribeer. Die terreine by Maeshowe, die Ring van Brigdar die Staande Stene van Stenness en ander nabygeleë terreine is hierby ingesluit. Dit word bestuur deur Historic Scotland wat se ‘Verklaring van Betekenis’ vir die terrein begin met:
"Die monumente in die hart van Neolitiese Orkney en Skara Brae verklaar die oorwinning van die menslike gees in die vroeë tyd en geïsoleerde plekke. Dit is ongeveer tydgenote met die mastabas van die Egiptiese tydperk (eerste en tweede dinastieë), die steentempels van Sumerië en die eerste stede van die Harappa-kultuur in Indië en ’n eeu of twee ouer as die Sjinese Goue Era. Die terrein is ongewoon goed vir die ouderdom en bewysstukke het merkwaardig goed behoue gebly.  Hierdie terreine staan as ’n sigbare simbool van die prestasies van vroeëre volkere weg van die tradisionele sentra van die beskawing."
Sterkfontein
Uitgrawings
Hierdie uitgrawings het baie vroeë mensagtiges (hominides) onthul. In 1936 is die eerste volwasse Australopithecus-agtige by Sterkfontein uitgegrawe, wat Dart se opmerking dat die kopbeen van die Taung-kind (Australopithecus africanus) 'n menslike voorvader was, ondersteun het. Tydens die Tweede Wêreldoorlog was daar 'n tydelike pousering van uitgrawings, maar na die oorlog is die uitgrawings deur Dr. Broom hervat.
Makapanstad
Makapanstad is 'n nedersetting en die setel van die Moretele Plaaslike Munisipaliteit, in die Bojanala-distriksmunisipaliteit aan die oosgrens van die Noordwesprovinsie, Suid-Afrika.
Makapanstad staan onder die leierskap van die Makapan-familie. Hulle is die Bakgatla Ba Mosetlha en hulle totemdier is die aap. Die mees onlangse hoof van Makapanstad was Kgosi Motshegwa Hendrick, wat op 26 Desember 2014 gesterf het.
Jackie Stewart
Consultant
Subsequently, he became a consultant for Ford Motor Company while continuing to be a spokesman for safer cars and circuits in Formula One.
Lawatonnel
Eienskappe
'n Breë lawastroomveld bestaan gewoonlik uit 'n hooftonnel en 'n reeks kleiner tonnels. Wanneer die toevoeging van lawa aan die einde van 'n uitbarsting ophou of die lawa iewers anders heen herlei word, dreineer die lawa stadigaan uit die tonnel en bly 'n leë grot agter.
Baltiese lande
Die gebied is – behalwe vir Litaue – in die Middeleeue deur die Duitse Ridderorde gekoloniseer en is oorwegend Evangelies-Luthers. Dit het tussen 1721 en 1918 deel uitgemaak van die Tsaristiese Rusland. Litaue was oor 'n lang tydperk met Pole in een ryk verenig en het tydens die Reformasie net soos sy suidelike buurland oorwegend Rooms-Katoliek gebly. So het Estland en Letland ná die Eerste Wêreldoorlog uit Protestants-Duitse provinsies van die voormalige Duitse Ordensstaat ontstaan, terwyl Litaue met sy Pools-Katolieke tradisies reeds in die Middeleeue as selfstandige staat bestaan het.
Latyn bybel
Inleiding
Om die Bybel werklik te kan verstaan, Nuwe sowel as Ou Testament, is dit belangrik om 'n goeie kennis van die agtergrond van 'n teks te hê. Die leefwêreld waarin die Bybelse skrywers geleef het, is natuurlik iets heeltemal anders as die leefwêreld van vandag. Daarom is dit vir seker so dat daar talle tekste in die Bybel voorkom, hetsy gebruike, vergelykings of gewoontes, wat nie deur die mens van vandag verstaan word nie. Daarvoor is 'n studie van die agtergrond van tekste nodig.
Lawakussing
Beskrywing
Lawakussings word gevorm wanneer magma die seebodem bereik. Die warm lawa koel vinnig in die water af en vorm 'n kors. Omdat die lawa onder die steeds dikker wordende gestolde laag uitbreek en na bo vloei, ontstaan verskillende lae lawa wat die kenmerkende kussingsvorms skep.
Jackie Stewart
Honours
In 2010, Stewart was named as a founding member of Motor Sport magazine's Hall of Fame.
Latyn bybel
Merrie voor die wa van Farao
Hierdie is een van die interessantste vergelykings in die hele Hooglied en beslis iets wat ons in vandag se tyd glad nie kan begryp sonder agtergrondkennis nie. Dit kom in vers 9 voor. Die rede waarom hier bo “merrie” staan en nie “perd” soos die Afrikaanse vertaling dit stel nie, is omdat die Hebreeuse teks baie duidelik lees soesati (letterlik die merrie van my). Hier word dus nie van 'n hings gepraat nie, maar van 'n merrie. Dis interessant om te weet dat die woord soes (perd) 140 maal in die Ou Testament voorkom, maar hierdie status konstruktus van soesah (merrie) slegs hierdie een keer. Die enigste ander plek waar dit wel in Jeremia voorkom, verwys dit na 'n pleknaam (Hess et al, 2005-12:65).
Boodskap
Hierdie laaste hoofstuk van Hooglied, mag dalk op sigself baie deurmekaar voorkom; dit mag lyk asof die skrywer van die een onderwerp na die ander spring. Maar by nadere ondersoek, staaf Baker, sowel as die NIV Application se kommentatore, duidelik dat die teks wat hier gevind word, heelwat frases vanuit hoofstuk 1 herhaal en daarop uitbrei (Hess et al, 2005-12:232) (Arnold et al, 1999-12:264).
2014 Curriebeker Premierafdeling
Die 2014 Absa Curriebeker is ’n rugbykompetisie wat in 2014 tussen provinsiale spanne in Suid-Afrika uitgespook is. Dit was die 76ste seisoen van die kompetisie sedert dit vir die eerste keer in 1889 gespeel is.
2003 Oostenrykse Grand Prix
Die 2003 Formule Een Oostenrykse Grand Prix is op 18 Mei 2003 op die Red Bull Ring in Spielberg, Oostenryk gehou. Dit was die sesde wedren van die kampioenskapseisoen en is deur Michael Schumacher in sy Ferrari gewen.
Die storie van die molletjie wat wou weet wie op sy kop gedinges het
Opsomming
Op 'n helder, sonnige môre beland 'n worsvormige mishoop op die kop van die molletjie. Hy beskou dit as 'n kwaadwillige en gemene daad. Om agter te kom wie die skuldige is, vra hy een na die ander 'n duif, 'n perd, 'n haas, 'n bok, 'n koei en 'n vark. Almal antwoord ontkennend op sy vraag of hulle op sy kop "gedinges" het. Die ontkenning word gestaaf met die woorde (en dade): „Ich, nein, wieso? Ich mach so“. ("Ek, nee, waarom? Ek maak so.")
Deur die vlieë, die spesialiste van uitwerpselsake, word die mol wys wie uiteindelik verantwoordelik vir die daad is: Die hond van die slagter, genaamd „Hans-Heinerich“. Wetende dat die hond reusagtig is, klim die molletjie bo-op die hondehok. Die slapende hond word dan in eie munt terugbetaal deur dieselfde daad(jie). Die molletjie keer dan selfvoldaan terug na sy gat.
Jan Jambon
Johan (Jan) Jambon (gebore op 26 April 1960 in Genk) is 'n Belgiese politikus en lid van die N-VA. (die Nieu-Vlaamse Alliansie is 'n Vlaams-nasionalistiese party).
Peter Stuyvesant
Peter Stuyvesant (in Nederlands ook Pieter of Petrus Stuyvesant, omstreeks 1610 - Augustus 1672) was die laaste Nederlandse direkteur-generaal van die Amerikaanse kolonie Nieu-Nederland, van 1647 totdat dit in 1664 aan Brittanje afgestaan is. Dit is daarna opgedeel in New York en New Jersey, met kleiner gebiede wat deel van ander kolonies, en later Amerikaanse deelstate, geword het.
Dysidea spiculifera
Dysidea spiculifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gwynne Gilford
Gwynne Gilford (gebore 27 Julie 1946) is 'n Amerikaanse aktrise. Sy is bekend vir haar rolle in die rolprente Fade to Black (1980) en Masters of the Universe (1987), en in die televisiereekse Petrocelli (1974) en Hart to Hart (1979).
Cotton Club
Geskiedenis
Die klub het 'n subtieler reël gehad vir meisies wat daar in kore kon optree: Hulle moes "tall, tan, and terrific" wees, wat beteken het hulle moes minstens 1,67 meter lank gewees het, met ligte velle en jonger as 21 jaar. Die manlike dansers se velkleure was uiteenlopender, maar swart kunstenaars "het nie met die klub se klante gemeng nie".
Die Harlem-jare
Die eerste revue van Ellington se orkes, met Adelaide Hall, is "Rhythmania" genoem. Hall het pas verskeie liedjies met Ellington opgeneem, insluitende "Creole Love Call," wat 'n wêreldwye treffer geword het.
Zimbabwiese nasionale krieketspan
Rhodesiese krieket
Die sedert 1953 bestaande Sentraal-Afrikaanse Federasie is tien jaar later ontbind, waarmee die RRVU sy verantwoordelikheid vir die nuwe onafhanklike lande Zambië en Malawi kwyt was. Die “wit” minderheid van Suid-Rhodesië het destyds oor ’n groot mate aan selfregering beskik en hulle wou hul bevoorregte posisie behou, wat vir die Britte weens die toenemende dekolonisasie egter onaanvaarbaar was. Nadat onderhandelinge oor die “swart” meerderheid se politieke gelykstelling misluk het, het die regering onder Ian Smith op 11 November 1965 eensydig Rhodesië se onafhanklikheid van die Verenigde Koninkryk verklaar. Die Britse regering onder Harold Wilson het dié gebeurtenis as ’n opstandige daad bestempel en talle pogings op internasionale vlak aangewend om die Rhodesiese regering enige internasionale legitimiteit te ontsê. Dit het spoedig die sportwêreld ingesluit en van 1967 af het die Britse regering aangevoer dat verbindinge op sportvlak ’n vorm van “ondersteuning vir die onwettige regime in Rhodesië” sou wees.
Bekende spelers
Een voormalige Zimbabwiese speler is vir sy uitstekende prestasies in die Internasionale Krieketraad se Heldesaal opgeneem:
Gelykheid (wiskunde)
Byvoorbeeld:
Neopodospongia pagei
Neopodospongia pagei is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
La La Land
CinemaScope het vanaf die 1950's gewild geraak deur musiekblyspele soos It's Always Fair Weather. La La Land is dus met Panavision-kamera-uitrusting analoog op selluloïed geskiet en later van 'n digitale Dolby Atmos-omringklankbaan voorsien (wat ook op die Blu-ray en Ultra HD Blu-ray-vrystellings beskikbaar is). Die oorspronklike CinemaScope-kamerategnologie is tans nie meer beskikbaar nie.
Eduardo Riedel
Eduardo Riedel (gebore 5 Julie 1969) is 'n Brasiliaanse politikus en sakeman, verbonde aan die Brasiliaanse Sosiale Demokrasie Party. Hy is verkies tot goewerneur van Mato Grosso do Sul in die 2022-verkiesing in Brasilië. Hy beklee tans die pos van Staatsekretaris vir Infrastruktuur van Mato Grosso do Sul vanaf 22 Februarie 2022 tot waarskynlik 1 Januarie 2023.
Vorm
Onreëlmatige veelhoeke
Die sye het verskillende lengtes en die hoeke het verskillende groottes.
Veelhoeke
’n Reëlmatige vyfhoek beteken al vyf sye is ewe lank en ’n onreëlmatige seshoek beteken die ses sye is verskillende lengtes.
Tiananmen-betogings van 1989
Die Tiananmen-betogings van 1989, of die Tiananmen-protes (ook die Tiananmen-bloedbad) was 'n studenteprotes wat op die aand van 4 Junie 1989 op die Tiananmen-plein in Beijing (China) tot 'n einde gekom het. 'n Beraamde een miljoen studente en ander burgers het oor hierdie tyd aan die protes deelgeneem. Die protes word met geweld teengestaan, wat die dood van ten minste honderde mense tot gevolg gehad het. Dit was die grootste protes teen die Kommunistiese Party van China en sy instellings sedert die 1949-revolusie.
Nasleep
Li Peng, een van China se ongewildste politici en felle teenstander van demokratisering volgens westerse standaarde, is volgens Chinese mediaberigte op 22 Julie 2019 op die ouderdom van 90 oorlede.
Genitale tatoe
Ligging
Feitlik die hele genitale area kan getatoeëer word, insluitende die skag en eikel van die penis, die vel van die skrotum en die buitenste skaamlippe.
Gereformeerde kerk Brandfort
duimnael|regs|170px|Dr. Hubrecht van Dalsen, leraar van 1972 tot 1973 in kombinasie met [[Gereformeerde kerk Bloemfontein-Noord|Bloemfontein-Noord.]]
Die dorp en distrik Brandfort was tot 1951 ’n enkele wyk van die Gereformeerde kerk Bloemfontein. Destyds het die Bloemfonteinse Metodistegemeente hul kerkgebou op Brandfort aan die Gereformeerdes beskikbaar gestel met dien verstande dat die Gereformeerdes die gebou in stand sou hou. Aanvanklik is een erediens per maand gehou.
Varswatervis
Klassifikasie in die VSA
duimnael|260px|links|Steurs word in beide anadrome en varswater stilstaande vorms gevind. Die hengelaars in die Verenigde State klassifiseer varswaterspesies gewoonlik volgens die temperatuur van die water waarin hulle leef. Die watertemperatuur beïnvloed die beskikbare suurstof omdat koue water meer suurstof bevat as warm water.
Dataverwerking
Data is ŉ versameling van feite, getalle of afmetings. Brokkies inligting word dus data genoem. Data word versamel deur vrae te vra en die antwoorde op te teken. Data wat ingesamel word kan op verskillende manier voorgestel word, soos in ’n paragraaf, ŉ lys, ’n tabel, ’n prent, ’n kaart, spreitabel of ’n grafiek.
Tabelle
Voorbeeld:
Gunsteling kleur van 20 kleuters
Malacostraca
Malacostraca (hoër kreefagtiges) is die grootste van die ses biologiese klasse waarin kreefagtiges (skaaldiere) opgedeel word. Die klas bestaan uit ongeveer 40 000 lewende spesies, wat in 16 ordes ingedeel word. Die meeste diere wat in die volksmond kreefagtiges genoem word, soos die tienpotiges (krewe, krappe, garnale), behoort aan die groep.
Swartkrans
Dit is in 1968 deur die Universiteit van die Witwatersrand gekoop. Die oudste fossiele wat daar gevind is, is tussen sowat 1,8 en 2 miljoen jaar oud.
Gereformeerde kerk Boshof
Die Gereformeerde kerk Boshof is ’n gemeente van die GKSA in die Wes-Vrystaat met sy setel op die dorp Boshof, hoewel die gemeentegrense ook Dealesville insluit. Einde 2014 het die gemeente 50 belydende en 10 dooplidmate gehad, dieselfde getal belydende lidmate as einde 2001, toe daar een meer dooplidmaat was. Einde 2016 was die syfers onderskeidelik 49 en 11.
Boshof het op 29 Desember 1871 van Reddersburg (in 1859 gestig as eerste Gereformeerde kerk in die Oranje-Vrystaat) afgestig. Tot in daardie stadium moes lidmate van Boshof meer as 180 km aflê om hul kerklike voorregte op Reddersburg te gaan uitoefen. Die NG gemeente Boshof het indertyd twee erwe aan die Gereformeerde Kerk geskenk waarop ’n kerkgebou opgerig kom word. In 1880 het die kerkraad die bouplan vir die kerk aan die gemeente voorgelê. In November daardie jaar is besluit om die kerkgebou op te rig van 25 voet by 50 voet en 20 voet hoog. Die mure sou 36 duim breed wees.
Kneukeltatoe
Sommige mense laat ook simbole of tekeninge op hul vingers tatoeëer, gewoonlik in groepe van vier, soos die vier soorte speelkaarte, wat op geluk dui. Astrologiese simbole is ook gewild.
Burgemeester van Johannesburg
Die Burgemeester van Johannesburg is die uitvoerende hoof van die stadsraad en die hoogste verkose posisie in die stad van Johannesburg, Suid-Afrika.
Kaunas
Kaunas (Russies Ковно - Kowno, Wit-Russies Коўна - Kouna, Pools Kowno, Duits vroeër ook Kauen) is die naasgrootste stad van Litaue asook die vierde grootste stedelike nedersetting in die Baltiese lande met 'n oppervlakte van 157 vierkante kilometer en 'n bevolking van 286 763 (vroeg in 2019). Kaunas is die administratiewe sentrum van die gelyknamige gewes (Litaus: Kauno apskritis) en sowat 100 kilometer wes van die Litause hoofstad Vilnius by die samevloeiing van die Nemunas-rivier (Duits: Memel) en die Neris-rivier geleë. Sommige buurte het op heuwels ontstaan, die historiese stadskern is nogtans in laer terrein geleë. Sowat 93 persent van die bevolking is etniese Litauers wat van Kaunas die "mees Litause" stad in die land maak. Gedurende die Middeleeue het Duitse immigrante hul stempel op Kaunas afgedruk. Die stad was die spilpunt vir Litaue se buitelandse handelsbetrekkinge wat onder meer op die Oosseegebied gefokus het. So word hier sakrale en wêreldlike boukuns aangetref wat kenmerkend vir dié streek is.
Gereformeerde kerk Bethlehem
Stigting
By afstigting het Bethlehem uit 92 belydende lidmate bestaan, maar verbasend vinnig geroei, want tot ds. A.L. Aucamp van die Gereformeerde kerk Eldoret, Kenia, die beroep in 1937 as die gemeente se eerste vaste predikant aanneem, was hier reeds 342 belydende en 322 dooplidmate. Destyds het Bethlehem ook Reitz (afgestig in 1941) en Harrismith (afgestig in 1938) ingesluit.
Rosetta-ruimtetuig
Philae
Die Rosetta se landingstuig, Philae, het op 9 November 2014 op die komeet neergestryk. Dit was ’n historiese gebeurtenis aangesien dit die eerste tuig is wat op ’n komeet geland het. Die Philae het twee spronge uitgevoer en die oppervlak dus drie keer in die proses getref. Die eerste sprong was ’n yslike sowat een kilometer hoog, want die komeet se aantrekkingskrag is so gering dat dit nie veel kos om daaraan te ontsnap nie.
Lilli Pilli
Lilli Pilli is 'n klein woonbuurt in die suide van Sydney, in die Australiese deelstaat Nieu-Suid-Wallis. Lilli Pilli is sowat 26 kilometer ten suide van Sydney se sentrale sakekern geleë in die plaaslike regeringsgebied van die Sutherland Shire. Daar is ook 'n ander Lilli Pilli in Nieu-Suid-Wallis (poskode 2536) wat 12 kilometer suid van Batemans Bay geleë is.
André Walters
Bydrae tot uitvoerende kunste
Met die koms van televisie was hy op 'n tyd 'n aanbieder van die natuurleweprogram 50/50 en het ook oorklankingswerk vir SAUK TV gedoen.
Traantatoe
Die betekenis van die tatoe was oorspronklik dat die draer iemand vermoor het. Tans beteken dit eerder iemand is spyt oor iets wat hy gedoen het of is hartseer oor iets, soos die verlies van ’n geliefde of jare wat in die tronk deurgebring is. Amy Winehouse het 'n traantatoe gehad om haar hartseer te wys oor haar man, Blake Fielder-Civil, wat in die Pentonvilletronk was.
Blake Davis (akteur)
Blake Davis (gebore 29 November 1990) is 'n Australiese akteur. Hy is bekend vir sy rolle in die televisiereekse Tangle (2009), Dead Gorgeous (2010), en Bringing Our Stories Home (2016).
Neosiphonia
Neosiphonia is 'n genus van sponsdiere uit die klas van die Demospongiae (gewone sponse).
Reece Thompson
Reece Thompson (gebore 22 November 1988) is 'n Kanadese akteur en vervaardiger. Hy is bekend vir sy rolle in die rolprente Dreamcatcher (2003), Rocket Science (2007), Assassination of a High School President (2008), en The Perks of Being a Wallflower (2012).
Annus horribilis
Oorsprong van die frase
Die frase "annus horribilis" is in 1891 in 'n Anglikaanse publikasie gebruik om 1870 te beskryf, die jaar waarin die Rooms-Katolieke kerk die dogma van pouslike onfeilbaarheid gedefinieer het.
Neoschrammeniella norfolkii
Die spons behoort tot die genus Neoschrammeniella en tot die familie Corallistidae. Die wetenskaplike naam van die spesie is die eerste keer geldig gepubliseer in 2005 deur Schlacher-Hoenlinger, Pisera & Hooper.
Pella-aalwyn
Die plant blom van Augustus tot November.
Paulin Soumanou Vieyra
Paulin Soumanou Vieyra (31 Januarie 1925 – 4 November 1987) was 'n Beninese/Senegalese filmregisseur en historikus. Aangesien hy ná die ouderdom van 10 in Senegal gewoon het, is hy meer geassosieer met daardie land.
Persoonlike lewe
In 1961 trou hy met die digter Myriam Warner van Guadeloupe. Een van sy susters is Justine Vieyra, gebore in Parako.
Paul Berg
Paul Berg (gebore 30 Junie 1926) is 'n Amerikaanse biochemikus en emeritusprofessor aan die Stanford-universiteit. Hy was die ontvanger van die Nobelprys vir Chemie in 1980, saam met Walter Gilbert en Frederick Sanger. Die toekenning het erkenning gegee aan hul bydraes tot basiese navorsing wat nukleïensure behels. Berg het sy voorgraadse opleiding aan die Penn State-universiteit ontvang, waar hy 'n BS in biochemie verwerf het. Hy het sy doktersgraad in biochemie van Case Western Reserve-universiteit in 1952 verwerf. Berg het as professor by beide die Washington University School of Medicine en Stanford University School of Medicine gewerk, sowel as die direkteur van die Beckman Sentrum vir Molekulêre en Genetiese Geneeskunde gewerk. Benewens die Nobelprys, is Berg met die Nasionale Medalje van Wetenskap in 1983 en die National Library of Medicine-medalje in 1986 bekroon. Berg is 'n lid van die Raad van Borge vir die Bulletin of the Atomic Scientists.
Vroeë lewe en opvoeding
Berg is in Brooklyn, New York, gebore, die seun van 'n Russiese Joodse immigrantegpaar, Sarah Brodsky en Harry Berg, 'n klerevervaardiger. Berg het in 1943 aan die Hoërskool Abraham Lincoln gegradueer, het sy BS-graad in biochemie aan die Penn State-universiteit in 1948 en sy doktersgraad in biochemie aan die Case Western Reserve-universiteit in 1952 behaal.
Nobelprys
Berg is met die helfte van die 1980 Nobelprys in Chemie bekroon, met die ander helfte deur Walter Gilbert en Frederick Sanger gedeel is. Berg is erken vir "sy fundamentele studies van die biochemie van nukleïensure, met besondere verwysing na rekombinante DNS", terwyl Sanger en Gilbert vereer is vir "hul bydraes rakende die bepaling van basisvolgordes in nukleïensure."
Rookgat
Kenmerke
Sommige swart rookgate in die Azores-deel van die Mid-Atlantiese Rug is uiters ryk aan metale soos yster. Hulle is in 1979 die eerste keer aan die Oos-Pasifiese Rug ontdek deur wetenskaplikes van die Scripps-instituut van Oseanografie. Nog swart rookgate is nou bekend in die Atlantiese en Stille Oseaan, op 'n gemiddelde diepte van 2 100 m. Die noordelikste swart rookgate is 'n groep van vyf wat as Loki's Castle bekend is. Hulle is in 2008 tussen Groenland en Noorweë ontdek deur wetenskaplikes van die Universiteit van Bergen. Dié swart rookgate is noemenswaardig omdat hulle voorkom in 'n stabieler gebied van die aardkors, waar tektoniese kragte minder is en die gevolglike velde hidrotermiese bronne minder algemeen is.
Mpofu-natuurreservaat
Geografie en klimaat
Mpofu beslaan die valleie en platorande tussen die Katberg- en Amatole-bergreekse. Sommige dele van die reservaat is gevolglik op steil terrein. Die reservaat ontvang sy meeste reën tussen November en Maart en somers is warm en vogtig. Herfs en winter is hoofsaaklik droog en koel, en sneeuval kom soms voor op die omliggende bergreekse. Die natuurreservaat is, soos die res van die Oos-Kaap, in 'n malariavrye sone.
Neeme Järvi
Vroeë lewe
Järvi is in Tallinn gebore. Hy het aanvanklik aldaar musiek studeer, en later in Leningrad by die Leningrad Konservatoria onder o.a. Yevgeny Mravinsky en Nikolai Rabinovich studeer. Hy het vroeg in sy loopbaan poste gehou met die Estiese Radio en Televisie Simfonieorkes, die Estiese Nasionale Simfonieorkes en die Estiese Nasionale Opera in Tallinn.
Jeremy Hunt
Hunt was ook minister van Gesondheid, Kultuur en Sport gewees.
Alistair Stuart MacLean
Lewe
In die vroeë 1960's publiseer MacLean twee romans onder die skuilnaam 'Ian Stuart' om te bewys dat die gewildheid van sy boeke te wyte was aan die inhoud en nie aan sy naam op die voorblad nie. Die boeke het goed verkoop, maar aangesien MacLean nie probeer het om sy skryfstyl te verander nie, is dit moontlik dat sy aanhangers hom maklik herken het, ondanks sy Skotse skuilnaam.
Die latere boeke van MacLean is nie so goed ontvang as sy vroeëre boeke nie, en in 'n poging om steeds die verbeelding aan te gryp, het hy soms in onwaarskynlike komplotte verval. Persoonlik voer hy 'n konstante stryd met alkoholisme, wat uiteindelik tot sy dood in München in 1987 lei. Hy is begrawe in Céligny, Switserland, 'n paar meter van Richard Burton se graf af.
Cassipourea mossambicensis
Die sanduiehout (Cassipourea mossambicensis) is 'n struik wat aan die familie van mango-agtiges (Rhizophoraceae) behoort. Die plant is inheems aan KwaZulu-Natal asook in Eswatini en Mosambiek. Die boom se FSA-nommer is 531.
Derdepoortpark
Derdepoortpark is 'n voorstad in die noordooste van Pretoria, Suid-Afrika.
Neosiphonia fruticosa
Die spons behoort tot die genus Neosiphonia en tot die familie Phymatellidae. Die wetenskaplike naam van die spesie is die eerste keer geldig gepubliseer in 1925 deur Wilson.
Elandsjagtdam
Die Elandsjagtdam (soms Elandsjachtdam) lê by die Impofudam net wes van Humansdorp. Dit het ‘n bakmaat van net oor die 100 miljoen m³.
Lipowane
Geskiedenis
In 1876 het lede van die Skoptsi-sekte, wat ook na Roemenië gevlug het om vervolging vry te spring, by die Lipowane aangesluit.
Echinochalina barba
Die spons behoort tot die genus Echinochalina en tot die familie Microcionidae. Die wetenskaplike naam van die spesie is die eerste keer geldig gepubliseer in 1813 deur Lamarck.
Gladiolus woodii
Gladiolus woodii is 'n meerjarige geofiet wat tot die genus Gladiolus behoort. Die plant is inheems aan Eswatini, Gauteng, KwaZulu-Natal, Limpopo, Mpumalanga en die Vrystaat.
Nissewaard
Nissewaard is 'n munisipaliteit in die Nederlandse provinsie Zuid-Holland, met 'n bevolking van sowat 86 000 in 2022 en 'n oppervlakte van sowat 84 km².
Munisipale raad
¹ LOB = Lokaal Onafhankelijk Bernisse
Gereformeerde kerk Delportshoop
Ds. Ferdinand Postma het die gemeente op 17 Augustus 1935 besoek om studente vir die PU vir CHO te werf. ’n Bejaarde lidmaat wou by die professor weet of hulle die kinders aan die universiteit leer dat die aarde rond is en draai. Postma het geantwoord die broeder kan sy kind met ’n geruste hart na Potchefstroom stuur; hulle sal hom nie verkeerde dinge leer nie.
Megalosauroidea
Megalosauroidea is ’n superfamilie teropode-dinosourusse wat van die Middel-Jura tot Laat Kryt geleef het.
Korentepoortdam
Die dam lê in die Korenterivier, ‘n tak van die Goukourivier, ‘n 16 km van Riversdal in ‘n noordnoordwestelike rigting en aan die suidelike helling van die Langeberge. Dit is by die koördinate 33° 59″ 50.3′ suid en 21° 09″ 30.2′ oos.
Hierdie dam is in 1966 gebou, het ‘n bakmaat van net oor die 8 miljoen m³, ‘n walhoogte van 16 m en vorm ‘n stumeer van effens oor ‘n vierkante km groot. Hengel en waterski vind by die dam plaas.
Arabiese diaspora
Oorsig
Volgens die tydskrif Aramco World is die grootste konsentrasie Arabiere buite die Arabiese wêreld in Brasilië, wat 9 miljoen burgers van Arabiese oorsprong het. Van dié 9 miljoen is 6 miljoen van Libanese afkoms. Ander Brasiliane van Arabiese oorsprong is uit Sirië, Palestina, Jordanië, Egipte en Saoedi-Arabië.
Iguanodon
Iguanodon ("iguana-tand") is ’n genus dinosourusse wat rofweg tussen die eerste van die vinnige, tweevoetige Hypsilophodontidae van die Middel-Jura-periode en die Hadrosauridae van die Laat Kryt voorgekom het. Hoewel baie spesies van die Laat Jura tot die Laat Kryt in die genus geklassifiseer is, het navorsing in die eerste dekade van die 21ste eeu daarop gedui dat daar net een goed bevestigde spesie, I. bernissartensis, is. Dié het van die Laat Barremium- tot Vroeë Aptium-tydsnede geleef, tussen 126 en 125 miljoen jaar gelede.
Blou energie
PRO
Die PRO-fabriek in Tofte het net 10kW gelewer. Berekenings het egter getoon dat op hierdie manier ongeveer 1% van die wêreld se energieverbruik gedek (~2000 TWh) kan word. Ongelukkig het die projek net 'n energiedigtheid van 1 W/m2 bereik en om ekonomies te wees, moet die membrane minstens 5W/m2 lewer. Daar is membrane wat 10W/m2 lewer maar hulle is te duur. Die projek is daarom in 2014 gestaak.
Galápagos-pikkewyn
Beskrywing
Die gemiddelde Galápagos-pikkewyn is 49 sentimeter lank en weeg 2,5 kilogram. Dit is die tweede kleinste spesie pikkewyn, naas die kleinpikkewyn. Galápagos-pikkewyne het 'n swart kop met 'n wit rand van agter die oog, rondom die swart oorkleed en ken, om aan die keel te verbind. Hulle het 'n grysswart rugkant en witterige borskant, met twee swart bande oor die bors, waarvan die onderste band langs die flanke tot by die bobeen strek. Jeugdiges verskil in 'n heeltemal donker kop, grys kant en ken en geen borsband nie. Wyfies is kleiner as mannetjies.
Verspreiding
Negentig persent van die Galápagos-pikkewyne woon op Fernandina-eiland en die weskus van Isabela-eiland, in die westelike deel van die eilandgroep, maar klein bevolkings kom ook voor in Santiago, Bartolomé, noord-Santa Cruz en Floreana-eiland. Die noordelike punt van Isabela kruis die ewenaar, wat beteken dat sommige Galápagos-pikkewyne in die Noordelike Halfrond woon, die enigste pikkewyne wat dit doen.
Aanteling
Daar is minder as 1 000 broeipare van Galápagos-pikkewyne in die wêreld. Die meeste neste word tussen Mei en Januarie gesien. Die neste word binne 50 meter van die water op die oewer gemaak. Volwassenes bly gedurende die jaar saam met hul maat naby die broeigebied. Die Galápagos-pikkewyn paar lewenslank saam. Wyfies lê een of twee eiers op plekke soos grotte en skeure, beskerm teen direkte sonlig, wat kan veroorsaak dat die eiers oorverhit. Inkubasie duur 38–40 dae, met albei ouers. Een ouer sal altyd by die eiers of jong kuikens bly, terwyl die ander een vir 'n paar dae afwesig sal wees om te voer. 'n Paar maak gewoonlik net een kuiken groot. As daar nie genoeg kos beskikbaar is nie, kan hulle die nes verlaat. Die jeugdige veredos, wat dertig dae bereik word nadat 'n kuiken uitgebroei het, is bruin bo en wit onder. Hierdie vere is hoofsaaklik nodig om die kuikens teen die sterk son te beskerm, eerder as om dit warm te hou.
Die Bermudiaanse natuurkenner Louis L. Mowbray was die eerste wat die Galápagos-pikkewyne suksesvol in gevangenskap geteel het.
Roofdiere en bedreigings
Die spesie word bedreig, met 'n geskatte populasiegrootte van ongeveer 1 500 individue in 2004, volgens 'n opname deur die Charles Darwin Research Station. Die bevolking het in die 1980's 'n onrusbarende afname van meer as 70% ondergaan, maar is stadig besig om te herstel. Dit is tans die skaarsste pikkewynspesie ('n status wat dikwels valslik toegeskryf word aan die geeloogpikkewyn). Die bevolkingsvlakke word beïnvloed deur die gevolge van die El Niño-suidelike ossillasie, wat die beskikbaarheid van skulpvis verminder, wat lei tot lae voortplanting of honger. Mense kan egter bydra tot die afname van hierdie spesie. Op Isabela-eiland val ingevoerde katte, honde en rotte pikkewyne aan en vernietig hul neste. Onwettige vissersaktiwiteit kan die nesmaak van die pikkewyne onderbreek, en hulle word dikwels per ongeluk in visnette gevang. Ander faktore sluit oliebesoedeling en die uitputting van visvoorrade in. As gevolg van die klein grootte van die Galápagos-pikkewyn, het dit baie roofdiere. Op die land kan die pikkewyne krappe, slange, rysrotte, katte, Galapagos-valke en kortooruile ten prooi val. Terwyl hulle in die water is, word hulle die prooi van haaie, pelsrobbe en seeleeus. Hulle het ook die gevare van onbetroubare voedselbronne en vulkaniese aktiwiteite.
Dody Goodman
Dody Goodman (28 Oktober 1914 – 22 Junie 2008) was 'n Amerikaanse aktrise. Sy was bekend vir haar rolle in die rolprente Grease (1978), Grease 2 (1982), Splash (1984), en The Chipmunk Adventure (1987).
Euryops galpinii
Euryops galpinii is 'n struik wat tot die Asteraceae  familie hoort. Die spesie is endemies in die Oos-Kaap.
Max and Mona
Max and Mona is 'n 2004-komediefilm wat saamvervaardig is tussen Suid-Afrika en Swede, met Mpho Lovinga, Jerry Mofokeng en Percy Matsemala in die hoofrolle en geregisseer deur Teddy Mattera. By die 2006 Suid-Afrikaanse rolprent- en televisietoekennings het dit die Goue Horing vir Mofokeng as beste akteur gewen en is by dieselfde geleentheid in die kategorieë vir beste produksieontwerp en beste klankontwerp benoem.
Storielyn
Die film begin op die platteland. Max gaan Johannesburg toe om mediese skool toe te gaan en sy hele dorpie het vir hom gespaar om dit te kan doen. Hy word vertel dat hy in die moeilikheid kom om sy oom in Soweto te soek ... maar net as hy in die moeilikheid is. Hoekom word gou duidelik.
Bastersuurpruim
Die bastersuurpruim (Olax dissitiflora) is 'n klein boom of struik wat voorkom in KwaZulu-Natal, Limpopo, Mpumalanga, Eswatini, Zambië en Zimbabwe. Die boom se FSA-nommer is 101.
Menslike evolusie
Menslike evolusie is die evolusieproses wat gelei het tot die ontstaan van die moderne mens. Hoewel dit begin by die laaste gemeenskaplike voorsaat van alle lewe, dek die onderwerp gewoonlik net die evolusiegeskiedenis van primate, veral die genus Homo, en die ontstaan van Homo sapiens as ’n aparte spesie van hominiede (of "groot ape"). Die studie van menslike evolusie betrek baie wetenskaplike vakrigtings, onder meer fisiese antropologie, primatologie, argeologie, etologie, linguistiek, evolusionêre sielkunde, embriologie en genetika.
Die vroegste aangetekende lede van Homo is H. habilis, wat sowat 2,3 miljoen jaar gelede ontwikkel het en van wie daar positiewe bewyse is dat hulle steengereedskap gebruik het. Die brein van hierdie vroeë hominiene was omtrent so groot soos sjimpansees s'n, hoewel daar al voorgestel is dat die menslike SRGAP2-geen in dié tyd verdubbel het, en dit het ’n vinniger bedrading van die frontale korteks tot gevolg gehad. Tydens die volgende miljoen jaar het ’n proses begin waardeur die brein groter geraak het in verhouding met die algehele liggaamsmassa, en met die verskyning van H. erectus in die fossielrekord, het die breingrootte verdubbel tot 850 cm3. Hierdie vergroting van die brein is eweredig aan ’n toename van 125 000 neurone van geslag tot geslag.
H. erectus en H. ergaster was die eerste van die hominiene wat Afrika verlaat het, en hulle het tussen 1,3 en 1,8 miljoen jaar gelede deur Afrika, Asië en Europa versprei. Daar word geglo dié spesies het die eerste keer vuur gemaak en ingewikkelde gereedskap gebruik.
Voor Darwin
Die woord "homo", die naam van die genus waartoe die mens behoort, is Latyn vir "mens". Dit is oorspronklik in die 18de eeu gekies deur die Sweedse fisikus en soöloog Carolus Linnaeus in sy klassifikasiestelsel. Die Latynse woord kom weer van die Indo-Europese stam *dhghem, of "aarde". Linnaeus en ander wetenskaplikes van dié tyd het ook geglo die groot ape is die mens se naaste verwante, gebaseer op morfologiese en anatomiese ooreenkomste.
Die soeke na die vroegste hominien
In 2000 het Martin Pickford en Brigitte Senut ’n 6 miljoen jaar oue, tweevoetige hominien in die Tugenheuwels van Kenia gevind wat hulle Orrorin tugenensis genoem het. En in 2001 het ’n span onder Michel Brunet ’n skedel van Sahelanthropus tchadensis ontdek wat 7,2 miljoen jaar oud was. Brunet het gereken dit was tweevoetig, en dus ’n hominien.
Menslike verspreiding
’n Studie van die genetiese diversiteit in Afrika onder Sarah Tishkoff het bevind die San het die grootste genetiese diversiteit onder die 113 bevolkings wat getoets is, en dit maak hulle een van 14 "voorouergroepe". Die navorsing het ook vasgestel die oorsprong van die moderne mens se migrasie is in suidwestelike Afrika, naby die grens tussen Namibië en Angola.
Tweevoetigheid
Die verkorting van die pelvis en vernouing van die geboortekanaal het ’n groot invloed gehad op die menslike geboorteproses, wat baie moeiliker is as by ander primate. Die kleiner geboortekanaal het ’n hindernis geraak toe breingrootte in vroeë mense begin toeneem het, en dit het ’n korter swangerskapperiode tot gevolg gehad. Dit is die rede hoekom mense die lewe skenk aan onvolgroeide babas wat nie kan loop voor hulle 12 maande oud is nie en langer hulpeloos is as ander primate se kinders. Vertraagde seksuele volwassenheid by die mens het ook gelei tot die ontwikkeling van die menopouse – een verduideliking daarvoor is dat ouer vroue hul gene beter kan oordra deur hul dogters se kinders te versorg as om nog kinders van hul eie te hê.
Die fossielrekord
Daar is min fossiele bewyse vir die skeiding van die gorilla, sjimpansee en Hominini-stambome. Die vroegste fossiele wat vermoedelik deel van die Hominini-stamboom is, is Sahelanthropus tchadensis van 7 miljoen jaar gelede, Orrorin tugenensis van 5,7 miljoen jaar gelede en Ardipithecus kadabba van 5,6 miljoen jaar gelede. Elkeen van hulle word deur sommige wetenskaplikes beskou as ’n tweevoetige voorsaat van latere hominiene, maar elkeen van dié aansprake word ook betwis. Dit is moontlik dat een of meer van hierdie spesies voorsate is van ’n ander tak van Afrika-ape, of dat hulle ’n gemeenskaplike voorsaat verteenwoordig tussen hominiene en ander ape.
Griffith-sterrewag
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Griffith-sterrewag
Menslike evolusie
Gebruik van gereedskap
Volgens Bernard Wood het Paranthropus saam met die vroeë mense in die Oldowan-area geleef. Daar is geen direkte bewyse dat Paranthropus die gereedskap gemaak het nie, maar hul anatomie dui indirek daarop dat hulle dit sou kon doen. Die meeste paleoantropoloë stem egter saam dat die vroeë mens verantwoordelik was vir die Oldowan-gereedskap. Hulle reken die meeste van dié gereedskap is ontdek naby Homo- en nie Paranthropus-fossiele nie.
Griffith-sterrewag
Die sterrewag wat, naas sy uitstalling oor kosmiese en wetenskaplike onderwerpe, van die beste uitsigte oor die Los Angeles-bekken, insluitende die middestad in die suidooste, Hollywood in die suide (insluitende die Hollywood-kenteken) en die Stille Oseaan in die suidweste bied, is die mees besoekte openbare sterrewag ter wêreld met jaarliks sowat een miljoen besoekers. Meer mense het deur die sterrewag se historiese Zeiss-12 duim-refraksieteleskoop gekyk as deur enige ander teleskoop op aarde. As een van Los Angeles se ikoniese strukture is die sterrewag verskeie kere as toneel vir meer as 300 televisieprogramme en rolprente gekies, so onder meer vir James Dean se laaste fliek Rebel Without a Cause in 1955 en die musiekblyspel La La Land in 2016.
Gladiolus watermeyeri
Gladiolus watermeyeri is 'n meerjarige geofiet wat tot die genus Gladiolus behoort en is deel van die fynbos. Die plant is endemies aan die Noord- en die Wes-Kaap.
Verdragskus
1892-verdrag
Die sjeiks het belowe om nie enige grondgebied te verkoop behalwe aan Brittanje nie en om geen betrekkinge met ander regerings aan te knoop sonder Brittanje se toestemming nie. In ruil daarvoor sou Brittanje die Verdragskus beskerm teen enige aanval van buite. Die verdrag is tussen 6 en 8 Maart 1892 geteken deur die heersers van Aboe Dhabi, Doebai, Sharjah, Ajman, Ras Al Khaimah en Umm Al Quwain.
Euryops annae
Die bitterharpuis (Euryops annae) is 'n struik wat tot die Asteraceae familie hoort. Die spesie is inheems in Lesotho, Oos-Kaap, Wes-Kaap en die Vrystaat.
Stride
thumb|200px|Thomas "Fats" Waller was 'n belangrike bydraer tot die strideklavierstyl.
Anders as ragtimepianiste was stridepianiste nie bekommerd oor die ragtimevorm nie en het hulle die popliedjies van die tyd in 'n stridestyl gespeel. Ragtime is gekomponeer, maar baie stridepianiste het geïmproviseer. Sommige stridespelers het nie musiek gelees nie.
Khalifa Haftar
Loopbaan
In die 1960's dien hy in die leër onder kolonel Moeammar al-Ghaddafi. Hy het deelgeneem aan die staatsgreep waarmee Ghaddafi in 1969 die mag verkry het. In 1973 was hy die leier van die Libiese troepe wat in die Jom Kippoeroorlog teen Israel geveg het. Aan die einde van die tagtigerjare was Haftar die opperbevelvoerder van die Libiese leër. In 1986 het 'n oorlog met Tsjad uitgebreek. Die Libiese leër is verslaan en teruggedryf. Haftar is self met 700 man as krygsgevangene geneem.
Met die nederlaag verloor Haftar die steun van Ghaddafi. Tydens sy ballingskap het planne ontstaan met 'n aantal offisiere, en met die steun van die Verenigde State, om van Ghaddafi ontslae te raak. Ghaddafi het die uitlewering van Haftar geëis. Haftar en sy medegevangenes het na Zaïre gevlug. Hier is hulle uit die land gesit en na Kenia gestuur. Met die hulp van die CIA kon Khalifa Haftar en 300 van sy ondersteuners na die VSA verhuis. Hy het dekades in Virginië gewoon en 'n Amerikaanse burger geword.
Interseks
Definisies
thumb|180px|Die model Hanne Gaby Odiele, deur Ed Kavishe afgeneem vir Fashionwirepress. In 2017 het Odiele bekend gemaak sy het die interseks eienskap [[Androgeenongevoeligheidsindroom|androgeen-ongevoeligheidsindroom. Sy beskryf haarself as ’n interseks vrou.]] Die VN se Kantoor van die Hoë Kommissaris vir Menseregte verklaar:
Volgens die Wêreldgesondheidsorganisasie (WGO) word "interseks" gedefinieer as ’n aangebore onreëlmatigheid van die voortplantings- en geslagstelsel. Dit is moeilik om ’n raming te maak van die voorkoms van interseks by geboorte, want daar is geen konkrete parameters vir die definiëring daarvan nie.
Geskiedenis
Sommige nie-Europese gemeenskappe het geslags- en genderstelsels wat meer as die twee kategorieë "man" en "vrou" erken. Sommige kulture, soos die Suid-Asiatiese Hijra-gemeenskappe, kan ’n interseks of derde genderkategorie insluit. Volgens die Hawaise kultuur besit interseks individue meer mana, of spirituele krag, as ’n man of vrou.
Sedert die begin van die moderne geneeskundige wetenskap het sommige intersekse met onduidelike uitwendige geslagsdele chirurgie ondergaan om hulle geslagsdele soos dié van óf ’n man óf ’n vrou te laat lyk. Chirurge het interseks babas by geboorte as ’n "sosiale noodgeval" aangedui. Volgens ’n genderbeleid wat aanvanklik deur die Nieu-Seeland-Amerikaanse sielkundige en seksuoloog John Money opgestel is, sou vroeë ingryping help om verwarring oor genderidentiteit te voorkom, maar daar is nie bewyse daarvoor nie. Vroeë ingryping het nadelige gevolge vir sielkundige en fisieke gesondheid. Aangesien vooruitgang in chirurgie dit moontlik maak om interseks toestande te verbloem, is baie mense nie bewus van hoe dikwels interseks toestande onder mense voorkom of dat dit enigsins voorkom nie.
Integriteit en outonomie
thumb|320px| Die VN-organisasies het besluit ingryping tydens die babajare moenie toegelaat word nie en dat gewag moet word dat die kind oud genoeg is om deel van die besluitnemingsproses te wees – dit maak daarvoor voorsiening dat hulle hulle volle toestemming kan gee. In April 2015 het Malta die eerste land geword wat chirurgiese ingryping sonder toestemming verbied het. In dieselfde jaar het die Raad van Europa die eerste instelling geword wat verklaar het dat interseks mense die reg het om nié chirurgiese ingryping te ondergaan nie.
Die term "interseks"
Sommige mense met interseks eienskappe identifiseer as interseks en ander nie. In Australiese sosiologiese navorsing wat in 2016 gepubliseer is, is bevind 60% van deelnemers gebruik die term "interseks" om hulle geslagseienskappe te beskryf, insluitend mense wat as interseks identifiseer en dié wat sê hulle het ’n interseks variasie of, minder algemeen, ’n interseks toestand. Sowat 75% het hulleself ook as manlik of vroulik beskryf. Die meeste het diagnostiese etikette gebruik en byvoorbeeld na hulle geslagschromosome verwys. Die woordkeuse het afgehang van die gehoor.
In navorsing in 2017 deur die Lurie-kinderhospitaal in Chicago en die AIS-DSD-steungroep is bevind 80% van die deelnemers het baie gehou van, gehou van of neutraal gevoel teenoor "interseks" as ’n term.
LGBT en LGBTI
Interseks kan teenoor "transgender" gestel word; laasgenoemde is die toestand waar iemand voel sy genderidentiteit stem nie ooreen met sy toegewese geslag nie. In ’n studie in 2012 is bevind tussen 8,5% en 20% van mense met interseks variasies ondervind genderdisforie.
Die verhouding tussen intersekse en die gay, lesbiese, biseksuele en trans gemeenskap is ingewikkeld, maar interseks mense word dikwels by LGBT gevoeg om die LGBTI-gemeenskap te vorm. Emi Koyama beskryf hoe insluiting in LGBTI daartoe kan lei dat interseks-spesifieke menseregtekwessies nie aandag kry nie, onder meer omdat die vals indruk gewek word "dat interseks mense se regte beskerm word" deur wette wat LGBT-mense beskerm, en dat mense nie verstaan baie intersekse is nie LGBT nie. Volgens Organisation Intersex International Australia voel sommige interseks mense aangetrokke tot dieselfde geslag terwyl ander heteroseksueel is, maar "LGBTI-aktivisme veg vir regte van mense wat buite die verwagte tweeledige geslags- en gendernorme val". Volgens Julius Kaggwa van Uganda is die gay gemeenskap onbewus van interseks mense se spesifieke behoeftes, hoewel hulle "ons ’n plek van relatiewe veiligheid bied".
Sport
Katrina Karkazis, Rebecca Jordan-Young, Georgiann Davis en Silvia Camporesi het beweer die IAAF se beleide oor "hiperandrogenisme" in vroulike atlete is "taamlik gebrekkig". Volgens hulle sou die beleid nie mense teen skending van privaatheid beskerm nie, dit sou van atlete vereis om onnodige behandeling te ondergaan om te kan deelneem en sou "genderpolisiëring" verskerp. Hulle het aanbeveel dat atlete toegelaat word om deel te neem ooreenkomstig hulle wetlik erkende gender.
Nelmapius
Nelmapius is 'n voorstad in die verre ooste van Pretoria, Suid-Afrika.
Interseks
Ander kwessies
Foto's van die geslagsdele van interseks kinders word in mediese gemeenskappe vir wetenskaplike doeleindes versprei. Individue met interseks eienskappe kan dus onderwerp word aan herhaalde genitale ondersoeke en aan mediese spanne ten toon gestel word. Probleme daarmee is al bespreek, asook die etiek, beheer en gebruik daarvan.
Echinochalina melana
Echinochalina melana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Euryops walterorum
Euryops walterorum is 'n struik wat tot die Asteraceae  familie hoort. Die spesie is endemies in Namibië.
Euryops inops
Euryops inops is 'n struik wat tot die Asteraceae  familie hoort. Die spesie is endemies in Lesotho.
Optel en aftrek
Tel, rangskik en vergelyk
Voorbeeld:  6; 3; 0; -3; -6; -9; ens.
Probleme met heelgetalle
Herlei altyd wiskundige probleme na wiskunde taal en gebruik ’n getallelyn om jou te help bereken.